הולי הולם

הולי הולם (באנגלית: Holly Holm; ) ידועה גם בכינוי "בת המטיף" היא לוחמת MMA אמריקאית, ואלופת העולם לשעבר באליפות הלחימה האולטימטיבית (UFC). בעברה הייתה מתאגרפת וקיקבוקסרית מקצועית. הולם הייתה אלופת העולם באגרוף והגנה על תוארה 18 פעמים בשלוש קטגוריות משקל (מעורב קל, מעורב וקל בינוני). בשנים 2005 ו-2006 נבחרה ללוחמת השנה על ידי מגזין "הזירה".

הישגה הבולט ביותר במסגרת אמנויות הלחימה המשולבות התרחש ב-15 בנובמבר 2015, בקרב שנערך באירוע UFC 193  במלבורן אוסטרליה. קרב זה היה האירוע המרכזי של אותו הערב וכן הנצפה ביותר בתולדות אירועי ה-UFC (התקיים מול 56,214 צופים). בקרב זה, הולם טענה לראשונה לכתר אליפות העולם במשקל תרנגול  והתמודדה מול האלופה הבלתי מנוצחת עד אותה העת, רונדה ראוזי. הולם עשתה היסטוריה כאשר ניצחה בקרב וגרמה להפסדה הראשון של ראוזי בענף המקצועי של תחרויות ה-MMA. עד לפני הניצחון, הולם נתפסה כאנדרדוג וניצחונה נחשב לאחד הניצחונות המפתיעים ביותר בהיסטוריה של ענף ה-MMA ושל הספורט בכלל.

הולם היא האדם הראשון בהיסטוריה לזכות גם באליפות אגרוף עולמית וגם באליפות MMA עולמית. אמן הלחימה ג'ון ג'ונס  כינה אותה: הספורטאית הטובה ביותר בהיסטוריה של אמנות הלחימה לנשים. בטקס פרסי MMA העולמי לשנת 2016 שנערך בלאס וגאס בפברואר 2016, זכתה הולם בתואר לוחמת השנה (קטגוריית נשים) וכן קטפה עוד שלושה תארים: "פריצת השנה", "הנוקאאוט של השנה" ו"הניצחון של השנה".

ביוגרפיה
הולם נולדה וגדלה באלבקרקי שבניו מקסיקו להורים ממוצא אירי-שוודי. הצעירה מבין שלושה ילדים. אמה מעסה ואביה הוא מטיף נוצרי, ומכאן נובע הכינוי של הולם "בת המטיף". בילדותה, התנסתה הולם בכדורגל, בהתעמלות, בשחייה ובצלילה. הוריה התגרשו כשהייתה בת 19. לאחר לימודיה בתיכון, למדה שנה אחת באוניברסיטת ניו מקסיקו. בשנת 2001, החלה להתאמן בקיקבוקס וזכתה באליפות קיקבוקס לחובבניות. בשנת 2002, החלה לעסוק בקיקבוקס מקצועני.

קריירת אגרוף
בשנת 2002, החלה לעסוק באגרוף מקצועני. ביוני 2008 הפכה לאלופת העולם באגרוף למשקל חצי בינוני כאשר הביסה את אלופת העולם מארי ג'ו סנדרס . בדצמבר 2011, הולם הפסידה בנוקאאוט לאן סופי מתיס . בין השתיים נערך קרב חוזר ביוני 2012, בו הולם ניצחה בהחלטת השופטים. במהלך קריירת האגרוף, הולם הגנה על תוארה 19 פעמים בשלוש קטגוריות משקל. במאי 2013 החליטה לפרוש מענף האגרוף על מנת להקדיש את כל מרצה ללחימה המשולבת.

קריירת אמנויות לחימה משולבות
הולם החלה את קריירת ה-MMA במרץ 2011. היא לחמה במסגרת  וניצחה בכל הקרבות. ביולי 2014 הצטרפה לשורת הלוחמות של ה-UFC. במסגרת ה-UFC, לחמה הולם בשני קרבות וניצחה גם בהם. בנובמבר 2015, טענה לכתר במסגרת אליפות העולם במשקל תרנגול מול אלופת העולם הבלתי מנוצחת, רונדה ראוזי. למרות היותה אנדרדוג מובהקת, הולם הייתה דומיננטית לכל אורך הקרב, והפתיעה את הצופים שהצליחה לשרוד את הסיבוב הראשון מול ראוזי (היחידה להצליח זאת לפניה היא מישה טייט) ואף לשלוט בו. 59 שניות לאחר שהחל הסיבוב השני, הנחיתה הולם בעיטה על צווארה של ראוזי וניצחה אותה בנוקאאוט. ניצחונה של הולם הכה בתדהמה את קהילת ה-MMA. ראוזי, שספגה את הפסדה הראשון בהיסטוריית ה-MMA, נאלצה להפרד מתואר האליפות לאחר שהגנה עליו במשך שלוש שנים. במרץ 2016 איבדה הולם את התואר למישה טייט. ביולי 2016, נחלה הולם הפסד נוסף לאחר שנוצחה על ידי ולנטינה שבשנקו בהחלטת שופטים אחידה. ב-11 בפברואר 2017, במסגרת אירוע , הולם התמודדה על תואר אליפות העולם מול הלוחמת ג'רמין דה רנדמי  בקטגוריית משקל נוצה (קטגוריה שנפתחה לנשים לראשונה ב-UFC באירוע זה), והפסידה את האליפות בהחלטת שופטים אחידה. ההחלטה להכתיר את דה רנדמי כאלופת העולם הייתה שנויה במחלוקת, משום שבמהלך הקרב, דה רנדמי חבטה בהולם לאחר הישמע צליל הפעמון (המבשר על סופו של הסיבוב) בסוף הסיבוב השני וכן בסוף הסיבוב השלישי - אולם השופט לא הוריד לה נקודות על כך. נשיא ה-UFC, דיינה וייט, טען כי ועדת הספורט של ניו יורק (NYSAC)  טעתה בכך שבחרה בשופט חסר ניסיון בקרבות מרכזיים, להיות שופט הזירה, וכי אם השופט היה מוריד לדה רנדמי נקודה - הקרב היה מסתיים בתיקו. במסיבת עיתונאים לאחר הקרב, טענה הולם כי לתחושתה היא ניצחה בשלושה סיבובים מתוך חמישה ולכן הגיע לה לנצח. ארבעה ימים לאחר הקרב, הולם ערערה על תוצאת הקרב בפני ועדת הספורט של ניו יורק וכן הגישה תלונה על שופט הזירה טוד אנדרסון. ב-17 ביוני 2017, הולם ניצחה את הלוחמת הברזילאית בץ' קוריאה  באמצעות נוקאאוט. ב-30 בדצמבר 2017, במסגרת אירוע , הולם נלחמה נגד כריס סייבורג על תואר אליפות העולם במשקל נוצה, והפסידה בהחלטת שופטים אחידה. ב-9 ביוני 2018, במסגרת אירוע  נלחמה נגד מייגן אנדרסון  וניצחה בהחלטת שופטים אחידה.

תוצאת קרבות MMA

תאריךיריבהסיבובזמןשיטהאירוערקורדתוצאה4 באוקטובר 2020אירנה אלדנה 55:00החלטת שופטים אחידה14-5-018 בינואר 2020רקל פנינגטון35:00החלטת שופטים אחידה13-5-06 ביולי 2019אמנדה נונס14:10נוקאאוט טכני (בעיטת ראש ואגרופים)11-1-09 ביוני 2018מייגן אנדרסון35:00החלטת שופטים אחידה12-4-030 בדצמבר 2017כריס סייבורג55:00החלטת שופטים אחידה11-4-017 ביוני 2017בץ' קוריאה 31:09נוקאאוט (בעיטת ראש ואגרוף)11-3-011 בפברואר 2017ג'רמין דה רנדמי 55:00החלטת שופטים (פה אחד)10-3-023 ביולי 2016ולנטינה שבשנקו55:00החלטת שופטים (פה אחד)10-2-05 במרץ 2016מישה טייט53:30כניעה טכנית (חניקה)10-1-015 בנובמבר 2015רונדה ראוזי20:59נוקאאוט10-0-015 ביולי 2015מריון רנו 35:00החלטת שופטים (פה אחד)UFC Fight Night 71 9-0-028 בפברואר 2015רקל פנינגטון 35:00החלטת שופטים (רוב קולות)8-0-04 באפריל 2014ג'וליאנה וורנר51:30נוקאאוטLegacy FC 30: Holm vs. Werner7-0-06 בדצמבר 2013אנג'לה הייז35:00החלטת שופטים (פה אחד)Fresquez Productions: Havoc6-0-011 באוקטובר 2013ניקי קנודסן21:18נוקאאוטLegacy FC 24: Feist vs. Ferreira5-0-019 ביולי 2013אלאנה ג'ונס22:22נוקאאוטLegacy FC 21: Huerta vs. Hobar4-0-028 בפברואר 2013קתי מריל23:02נוקאאוט3-0-09 בספומבר 2011ג'ן פיני 32:49נוקאאוטFresquez Productions: Clash in the Cage2-0-04 במרץ 2011כריסטינה דומק23:58נוקאאוטFresquez Productions: Double Threat1-0-0

קישורים חיצוניים




 Holly Holm, MMA Highlights 2014 







הערות שוליים

קטגוריה:אמריקאים ילידי ניו מקסיקו
קטגוריה:אלבקרקי: אישים
קטגוריה:אלופות אליפות הלחימה האולטימטיבית
קטגוריה:אלופות עולם באגרוף - משקל מעורב
קטגוריה:אלופות עולם באגרוף - משקל מעורב קל
קטגוריה:אלופות עולם באגרוף - משקל קל בינוני
קטגוריה:זוכי פרס MMA העולמי: לוחמת השנה
קטגוריה:זוכי פרס MMA העולמי: פריצת השנה
קטגוריה:זוכי פרס MMA העולמי: נוקאאוט השנה
קטגוריה:זוכי פרס MMA העולמי: ניצחון השנה
קטגוריה:לוחמות אמנויות לחימה משולבות אמריקאיות
קטגוריה:מתאגרפות אמריקאיות
קטגוריה:בוגרות אוניברסיטת ניו מקסיקו
קטגוריה:בוגרי אוניברסיטת ניו מקסיקו
קטגוריה:ניו מקסיקו: ספורטאים
קטגוריה:אמריקאיות שנולדו ב-1981
קטגוריה:אמריקאים שנולדו ב-1981